cyanic-selkie/wikianc huggingface dataset:
เอฟเอคัพ รอบชิงชนะเลิศ 2017
อาร์เซนอล
อาร์เซนอล, ในฐานะทีมจาก พรีเมียร์ลีก, เริ่มต้นรายการนี้ในรอบสาม. พวกเขาได้ถูกจับสลากโดยออกไปเยือนทีมจาก อีเอฟแอลแชมเปียนชิป เพรสตัน นอร์ท เอนด์. ที่ ดีปเดล, อาร์เซนอล ชนะ 2–1 กับการทำประตูจาก แอรอน แรมซีย์ และ ออลีวีเย ฌีรู. ในรอบสี่, อาร์เซนอลจับสลากพบกับทีมร่วมพรีเมียร์ลีก เซาแทมป์ตัน. ที่ เซนต์แมรีส์สเตเดียม, อาร์เซนอล ชนะ 5–0 กับสองประตูจาก แดนนี เวลเบก และ แฮต-ทริค จาก ทีโอ วอลคอตต์. ในรอบห้า, อาร์เซนอลได้ถูกจับสลากพบกับทีมจากนอกลีก เนชันนัลลีก ไปเยือน ซัตตัน ยูไนเต็ด. ที่ แกนเดอร์ กรีน เลน, อาร์เซนอล ชนะ 2–0 กับประตูจาก ลูกัส เปเรซ และ วอลคอตต์. การแข่งขันแมตช์นี้ยังถูกตั้งข้อสังเกตสำหรับผู้รักษาประตูสำรองของทีมซัตตัน ยูไนเต็ด เวย์น ชอว์ ถูกสอบสวนโดย เอฟเอ และ คณะกรรมาธิการการพนัน สำหรับการรับประทานพายด้านข้างสนามถึงแม้จะมีการเดิมพันราคาต่อรองซึ่งจากภาพถ่ายทอดสดทางโทรทัศน์เขาก็ทำเช่นนั้น. ในรอบก่อนรองชนะเลิศ, อาร์เซนอลได้ถูกจับสลากเล่นแมตช์เหย้าพบกับทีมจากเนชันนัลลีก ลินคอล์น ซิตี. ที่ เอมิเรตส์สเตเดียม, อาร์เซนอล ชนะ 5–0 กับประตูจาก วอลคอตต์, ฌีรู, การทำเข้าประตูตัวเองหนึ่งประตูโดย ลุค วอเตอร์ฟอลล์, อาเลกซิส ซานเชซ และ แรมซีย์. ในรอบรองชนะเลิศที่สนามเป็นกลาง เวมบลีย์ สเตเดียม, อาร์เซนอลลงเล่นพบกับทีมจากพรีเมียร์ลีก แมนเชสเตอร์ซิตี และกรุยทางเข้าสู่รอบชิงชนะเลิศหลังจากเอาชนะ 2–1 กับประตูจาก นาโช มอนเรอัล และ ซานเชซ.
เชลซี
เชลซียังเริ่มต้นในรอบสามตรงที่พวกเขาได้ถูกจับสลากเล่นในบ้านพบกับทีมจาก ลีกวัน ปีเตอร์โบโร ยูไนเต็ด. ที่สนาม สแตมฟอร์ด บริดจ์, เชลซี ชนะ 4–1 กับสองประตูจาก เปโดร และคนละประตูจาก มีชี บัตชัวยี และ วีลียัง ถึงแม้ว่ากัปตันสโมสร จอห์น เทร์รี จะมาโดนใบแดงไล่ออกจากสนาม.
สเตย์วิธมี (เพลงคุมิ โคดะ)
"สเตย์วิธมี" เป็นซิงเกิลที่ 42 ของคุมิ โคดะ ออกจำหน่ายในวันที่ 24 ธันวาคม พ.ศ. 2551 โดยออกจำหน่ายในสองรูปแบบ ได้แก่ รูปแบบปกติ และรูปแบบซีดีแฟนคลับ และในดีวีดีมีมิวสิกวีดีโอทั้งสองแบบเหมือนในซิงเกิล "ทาบู"
ในฉบับซีดีแฟนคลับจะมีกระจกกับแผ่นรองเมาส์แถมอยู่ด้วย
เพลง "stay with me" เป็นเพลงประกอบโฆษณาโทรศัพท์มือถือโซนี่ อีริกสัน เอ็กซ์มินิ และโฆษณาระบบโทรศัพท์มือถือลิสโม่ของ au
ซิงเกิล "stay with me" เดิมทีจะถูกวางจำหน่ายในวันที่ 10 ธันวาคม พ.ศ. 2551 แต่เนื่องด้วยเหตุขัดข้องบางประการจึงถูกเลื่อนการวางจำหน่ายเป็นวันที่ 24 ธันวาคม พ.ศ. 2551 แทน โดยสามารถเปิดตัวสัปดาห์แรกในอันดับที่ 1 ออริกอนชาร์ตนานถึง 2 สัปดาห์  ด้วยยอดขาย 58,108 แผ่น
โฮลลิส แคสเวล
โฮลลิส ลีแลนด์ แคสเวล (22 ตุลาคม, 1901 – 22 พฤศจิกายน, 1988) เป็นนักการศึกษาชาวอเมริกัน ซึ่งต่อมามีบทบาทสำคัญในการวางแผนหลักสูตรภายในสถานศึกษา เขาได้ทำการสำรวจเกี่ยวกับการปฏิบัติการหลักสูตรในหลากหลายระบบโรงเรียน และเขียนหนังสือเกี่ยวกับหลักสูตรไว้อย่างมากมาย แคสเวลได้เข้าร่วมในคณะที่ปรึกษากองบรรณาธิการของ World Book Encyclopedia ในปี ค.ศ. 1936 และเป็นประธานในปี ค.ศ. 1948 ต่อมาในปี ค.ศ. 1954 แคสเวลได้รับการแต่งตั้งเป็นผู้อำนวยการวิทยาลัยครู (มหาวิทยาลัยโคลัมเบีย) ในนิวยอร์ก และดำรงตำแหน่งเป็นผู้อำนวยการถึงปี ค.ศ. 1962
ตั้งแต่ปี ค.ศ. 1962 ถึงปี ค.ศ. 1966 แคสเวลดำรงตำแหน่งเป็นประธานทั่วไปคณะที่ปรึกษากองบรรณาธิการของ Field Enterprises Educational Corporation. หลังจากเกษียณอายุจากตำแหน่งผู้อำนวยการวิทยาลัยครู แคสเวลยังคงอยู่ที่วิทยาลัย โดยได้รับการแต่งตั้งเป็น Marshall Field, Jr., ศาสตราจารย์ทางการศึกษา เขาอยู่ในตำแหน่งนี้จนกระทั่งถึงปี ค.ศ. 1967
ซูริโมโนะ
การใช้
ส่วนใหญ่แล้ว ซูริโมโนะมักจะจ้างโดยสมาคมกวีเพื่อแสดงภาพบทกวีนิพนธ์ที่ได้รับรางวัลจากการประกวดจากการตัดสินโดยปรมาจารย์ของสมาคม ภาพพิมพ์ประเภทนี้มักจะมีขนาดเล็ก การแกะนูนของตัวอักษรคันจิบนภาพก็จะเป็นงานที่ต้องทำโดยผู้มีฝีมือ
นอกจากนั้นก็จะมีนักแสดงคาบูกิที่อาจจะจ้างทำภาพพิมพ์ “ซูริโมโนะ” เพื่อฉลองเหตุการณ์สำคัญในงานอาชีพ เช่นเมื่อเปลี่ยนชื่อ หรือเมื่อบุตรขึ้นแสดงบนเวทีเป็นครั้งแรก
หมู่บ้านเกย์
หมู่บ้านเกย์ (gay village) เป็นพื้นที่ทางภูมิศาสตร์ที่โดยทั่วไปเป็นที่รับรู้ว่าเป็นที่อยู่อาศัยหรือเป็นที่เดินทางหาสู่ของสมาชิกในชุมชนกลุ่มผู้มีความหลากหลายทางเพศ หมู่บ้านเกย์มักมีธุรกิจจำนวนมากสำหรับเกย์ เช่น บาร์เกย์, ไนต์คลับเกย์, โรงอาบน้ำเกย์ หมู่บ้านเกย์อาจเป็นตัวแทนถึงพื้นที่เป็นมิตรต่อผู้มีความหลากหลายทางเพศท่ามกลางเมืองที่ไม่เป็นมิตรต่อคนกลุ่มนี้เท่าไร หรืออาจเพียงหมายถึงพื้นที่ที่มีความชุกของผู้อยู่อาศัยเกย์และธุรกิจเกย์ บางชุมชนอาจะถูกเรียกเป็นหมู่บ้านเกย์เนื่องจากมีภาพลักษณะที่เปิดรับเกย์
ในบางนคร กลุ่มบุคคลที่มีความหลากหลายทางเพศมักกระจุกตัวกันอยู่ในย่านที่เป็นที่สามารถมองเห็นรู้ (visibly identified neighborhoods) ในขณะที่เมืองอื่น มักอาศัยกันอย่างกระจายกันไปตามย่านต่าง ๆ ซึ่งมีความมองเห็นรู้ต่ำกว่า อันอาจเป็นผลจากวัฒนธรรมต้านที่แข็งแกร่งกว่ามีอยู่ เช่น ชุมชนผู้ที่มีความหลากหลายทางเพศในซานฟรานซิสโกจะกระจุกตัวอยู่ในย่านเดอะแคสโตร ส่วนในซีแอตเทิลจะกระจุกตัวอยู่ในแคปปิตอลฮิล, ในมอนทรีออล กระจุกตัวใน "เซนเตอร์ซูด" หรือที่รู้จักทั่วไปว่า "เลอ วิลเลจ" ในขณะที่เมืองอื่น เช่น ออสติน ไม่มีหมู่บ้านเกย์ที่ชัดเจนแม้จะเป็นที่อยู่อาศัยของบุคคลที่มีความหลากหลายทางเพศและธุรกิจที่เป็นมิตรจำนวนมาก
ในประเทศไทย ย่านที่ได้รับการยอมรับว่าเป็นหมู่บ้านเกย์ เช่น ซอยประตูชัยในอดีต และสีลมซอยสอง ในกรุงเทพมหานคร กับ บอยซ์ทาวน์ในพัทยา
ซูซา
ซูซา (Susa, ; อักษรรูปลิ่ม: šušinki;  Šuš ; שׁוּשָׁן Šūšān; Σοῦσα;  Šuš; เปอร์เซียกลาง: 𐭮𐭥𐭱𐭩 Sūš, 𐭱𐭥𐭮 Šūs;  Çūšā) เป็นนครโบราณในเทือกเขาซากรอสตอนล่าง ตั้งอยู่ห่างจากแม่น้ำไทกริสไปทางตะวันออกราว 250 km ระหว่างแม่น้ำแคร์เฆกับแม่น้ำเดซในประเทศอิหร่าน ซูซาเป็นหนึ่งในเมืองที่สำคัญที่สุดในตะวันออกใกล้โบราณ เป็นราชธานีของจักรวรรดิเอแลมและจักรวรรดิอะคีเมนิด และเป็นศูนย์กลางทางยุทธศาสตร์ที่สำคัญในสมัยพาร์เธียและสมัยซาเซเนีย
พื้นที่โบราณคดีในปัจจุบันของซูซาประกอบด้วยเนินฝังศพสามเนิน ครอบคลุมพื้นที่ราวหนึ่งตารางกิโลเมตร เมืองชูชเป็นนครยุคใหม่ที่ตั้งอยู่ในซูซา ซูซายังได้รับการกล่าวถึงในหนังสือเอสเธอร์และเอกสารไบเบิลฉบับอื่น ๆ
รายชื่อวัดในจังหวัดปทุมธานี
รายชื่อวัดในจังหวัดปทุมธานี
มาร์ค เคิลเลอร์ (นักแสดง)
มาร์ค เคิลเลอร์ (เกิด 5 พฤษภาคม ค.ศ. 1965) เป็นนักแสดงชายชาวเยอรมัน
ฟีนิกซ์ อิคคิ
ฟีนิกซ์ อิคคิ ตัวละครหลักจากการ์ตูนเรื่องเซนต์เซย่า เป็นพี่ชายของอันโดรเมด้า ชุน ซึ่งมีจิตใจเข้มแข็ง คอยปกป้องและให้ความช่วยเหลือน้องชายอยู่เสมอ ถึงภายนอกจะดูเหมือนคนดุดัน ใจร้อน แต่แท้จริงแล้วเขาก็เป็นคนที่มีคุณธรรมในจิตใจมากทีเดียว อิคคิยอมถูกส่งไปยังเกาะเดธควีน หรือ "ราชินีมรณะ" แทนชุน ซึ่งเกาะนี้อยู่บริเวณเส้นศูนย์สูตร กลางมหาสมุทรแปซิฟิก มีสภาพอากาศร้อนระอุเหมือนเป็นขุมนรก มีฝนลูกไฟตกอยู่ตลอดทั้งปี ผู้คนที่ถูกส่งมายังเกาะนี้ไม่เคยมีใครกลับมาอย่างสมประกอบเลยแม้แต่คนเดียว
เซนต์แห่งฟินิกซ์และผู้นำเหล่าแบล็คเซนต์
อิคคิเดินทางไปฝึกเพื่อเป็นเซนต์ ณ เกาะเดทควีน (Death queen island) ซึ่งเป็นเกาะที่ได้ชื่อว่าดินแดนนรกบนดิน โดยมีกิลตี้ชายผู้สวมหน้ากากตลอดเวลาเป็นอาจารย์ ซึ่งอาจารย์ของอิคคิได้สอนให้อิคคิรู้จักความเข้มแข็งโดยอาศัยความเกลียดชังเป็นเครื่องมือ บนเกาะนั้นอิคคิได้รู้จักกับเอสแมรัลด้าซึ่งเป็นเพื่อนคนเดียวของอิคคิบนเกาะแห่งนี้ อิคคิใช้เวลาฝึกเพื่อเป็นเซนต์เป็นเวลาประมาณ 6 ปี จนในวันสุดท้ายที่อิคคิจะต้องฝึกเพื่อเป็นเซนต์แห่งฟินิกซ์ อิคคิจะต้องล้มอาจารย์ของตนให้ได้ แต่อิคคิก็ยังมีความใจอ่อนอยู่จึงไม่สามารถล้มอาจารย์ของตนได้ ระหว่างนั้นอาจารย์ของอิคคิได้ปล่อยหมัดออกไปที่อิคคิแต่อิคคิสามารถหลบได้ แต่หมัดนั้นกลับไปโดนเอสเมรัลด้าเสียชีวิตลง ตั้งแต่นั้นมาจิตใจของอิคคิจึงมีแต่ความเกลียดชัง และสามารถล้มอาจารย์ของตนจนเป็นเซนต์แห่งฟินิกซ์ได้ในที่สุด แต่กิลตี้ก็แฉว่าพ่อแที่แท้จริงของเด็กกำพร้าทั้ง 100 คนที่ถูกส่งไปฝึกเป็นเซนต์คือใคร ก็โกรธแค้นแต่ทำอะไรไม่ได้เพราะพ่อตัวจริงตายไปแล้ว
หลังจากที่อิคคิสามารถเป็นเซนต์แห่งฟินิกซ์แล้ว แต่ฟินิกซ์คล็อธนั้นอยู่กับจังโก้ผู้นำเหล่าแบล็คเซนต์ เพราะจังโก้ไม่ผ่านการทดสอบจึงขโมยไป ดังนั้น อิคคิจึงต้องเดินทางไปหาจังโก้เพื่อชิงฟินิกซ์คล็อธกลับคืนมา ระหว่างทางที่จะไปหาจังโก้นั้น อิคคิได้ต่อสู้กับเหล่าแบล็คเซนต์ รวมทั้ง เอาชนะแบล็คสวอน แบล็คอันโดรเมด้า แบล็คดราก้อน และแบล็คเพกาซัสลงได้อย่างง่ายดายโดยี่อิคคิไม่มีคลอธใส่ อิคคิได้ต่อสู้กับจังโก้และสามารถโค่นล้มจังโก้ลงในที่สุด พร้อมทั้งได้ครอบครองชุดฟินิกซ์คล็อธสำเร็จ หลังจากนั้น เหล่าแบล็คเซนต์ทั้งหมดจึงได้ยกย่องให้อิคคิเป็นผู้นำของเหล่าแบล็คเซนต์คนต่อไป
ภาคแซงทัวรี่
อิคคิเดินทางกลับไปยังประเทศญี่ปุ่นโดยมีจุดประสงค์เพื่อทำลายศึกกาแล็คเซี่ยนวอร์สและแย่งชิงเอาโกลด์คล็อธซาจิททาเรียสมาครอบครอง อิคคิปรากฏตัวในศึกกาแล็คเซี่ยนวอร์สและได้ต่อสู้เหล่าบรอนซ์เซนต์ โดยเฉพาะวูล์ฟ นาจิซึ่งเป็นคู่ต่อสู่ของอิคคิในศึกกาแล็คเซี่ยนวอร์ส โดยอิคคิสามารถล้มจาบุได้เพียงหมัดเดียว หลังจากนั้น อิคคิและเหล่าแบล็คเซนต์ได้ขโมยชุดโกลด์คล็อธซาจิททาเรียส ซึ่งพวกเซย่าสามารถชิงกลับคืนมาได้บางชิ้นส่วน อย่างไรก็ตาม พวกเซย่าก็ต้องตามไปเอาชุดโกลด์คล็อธซาจิททาเรียสอีก 5 ชิ้น ที่พวกอิคคิครอบครองอยู่ที่ใต้ภูเขาไฟฟูจิ หลังจากที่พวกเซย่ากำจัดเหล่าแบล็คโฟร์ลงแล้ว เฮียวกะได้พบกับอิคคิเป็นคนแรกแต่ก็โดนอิคคิโจมตีจนได้รับบาดเจ็บ อย่างไรก็ตาม เฮียวกะก็สามารถแช่แข็งมือข้างขวาของอิคคิได้เช่นกัน หลังจากนั้น เซย่า ชิริว ชุน และเฮียวกะได้เข้าต่อสู้กับอิคคิพร้อมกัน และสามารถเอาชนะอิคคิได้ด้วยพลังแห่งมิตรภาพ อิคคิยอมรับความพ่ายแพ้ที่เกิดขึ้น ในขณะนั้น ใต้ภูเขาไฟฟูจิเกิดถล่มลง พวกเซย่าสามารถเดินทางออกมาจากใต้ภูเขาไฟโดยความช่วยเหลือของอาริเอส มู ส่วนอิคคินั้นเดินทางไปรักษาตัวที่เกาะคันนอน ซึ่งเป็นสถานที่สำหรับการรักษาตัวของเหล่าเซนต์
ในระหว่างการต่อสู้ระหว่างชุนกับเจมินี่ ซากะ ณ ปราสาทคนคู่ แซงค์ทัวรีนั้น ชุนโดนท่าอะนาเธอร์ไดเมนชั่น (Another dimention) ของซากะจนเกือบจะหลุดไปยังมิติอื่น แต่อิคคิได้ส่งพลังคอสโมไปรบกวนการนั่งวิปัสสนาของซากะซึ่งควบคุมชุดคล็อธเจมินีในการต่อสู้กับชุนอยู่ ชุนจึงสามารถรอดพ้นจากการโจมตีครั้งนี้ของซากะได้
ภาคอัศวินแห่งแอสการ์ด
อิคคิเดินทางมาช่วยชุนจากการต่อสู่กับ เบเนทนาช มีเมย์ เขาเอาชนะมาได้แต่ก็ต้องมาต่อสู้กับ อัลกอร์ บั๊ด  เขาทำให้ บั๊ด เข้าใจเรื่องพี่น้องได้สำเร็จ เขาถูก โดเบ ซิกฟรีดเล่นงานและป้องกันการโจมตีจากฮิลด้าให้เซย่า
ภาคเจ้าสมุทโพไซดอน
เขาเข้าต่อสู้กับ ริมนาเดส คาสะ และเอาชนะได้ เขาพบคาน่อน น้องชายฝาแฝดของซากะ อิคคิใช้หมัดมายากับคาน่อน เพื่อให้คาน่อนบอกความจริง
ภาคเจ้านรกฮาเดส แชปเตอร์อินเฟอร์โน
อิคคิต่อสู้กับ การูด้า ไออาคอส ทั้งคู่ต่อสู้แลกหมัดกันอย่างคุเดือดแต่ไออาคอสก็รับหมัดมายาฟีนิกซ์เข้าไป และพ้ายแพ้ให้กับพญาวิหคสะบัดปีก อิคคิถูกนำตัวมาจูเด็กก้าด้านฝีมือของ แพนโดร่า เข้าได้พยายามทำให้ฮาเดสออกไปจากร่างของชุนแต่ไม่สำเร็จจึงถูกนำตัวไปยังโคคิวโทส แล้วเมื่อ ออกจากโคคิวโทสได้จึงเดินทางไปยังเอลิเชี่ยน
ภาคเจ้านรกฮาเดส แชปเตอร์เอลิเชี่ยน
เบื้องหน้าของเซนต์ทั้ง 5 ก็คือ "ฮาเดส เทพเจ้าแห่งยมโลก" ที่ถูกปลุกขึ้นมาในร่างกายแท้จริง ฮาเดสได้ใช้ดาบของตนโจมตีใส่เซนต์ทั้ง 5 อย่างรวดเร็ว เซย่า ชิริว เฮียวกะ ชุน และอิคคิ จึงร่วมพลังกันสร้างคอสโม่ที่ยิ่งใหญ่โจมตีใส่ฮาเดส เซย่าสามารถส่งชุดคลอธให้แก่อาเธน่าได้สำเร็จ แต่เขาเองก็ถูกดาบของฮาเดสแทงทะลุหัวใจอาการสาหัส เมื่ออาเธน่าได้รับคลอธ นางก็สามารถออกจากคนโทใบนั้น และสามารถกำจัดฮาเดสลงได้ด้วยคฑาทองคำของนาง ร่างของฮาเดสสลายไปพร้อมกันเอลิเชี่ยน และนรกภูมิของฮาเดส ปรากฏการณ์สุริยคราสก็หายไป ดวงอาทิตย์เริ่มส่องสว่างอีกครั้ง เหล่าเซนต์ที่เหลือแห่งแซงทัวรี่กำลังรอคอยการกลับมาของอาเธน่าและเหล่าเซนต์แห่งความหวัง
เอ็มพีแอลเอส
เอ็มพีแอลเอส (Multiprotocol Label Switching: MPLS) เป็นกลไกในเครือข่ายโทรคมนาคมประสิทธิภาพสูงที่ส่งข้อมูลจากโหนดหนึ่งไปยังโหนดต่อไปโดยใช้ป้ายบอกเส้นทางสั้นๆแทนที่จะเป็นเนทเวิร์คแอดเดรสยาวๆ เพื่อหลีกเลี่ยงการค้นหาที่ซับซ้อนในตารางเส้นทาง ป้ายจะระบุจุดเชื่อมต่อหรือเส้นทางเสมือนระหว่างโหนดไกลๆมากกว่าจะบอก endpoints. MPLS สามารถ encapsulate แพ็กเกตของโพรโทคอลเครือข่ายต่างๆได้ MPLS สนับสนุนเทคโนโลยีการเข้าถึงเช่น T1/E1, ATM, Frame Relay และ DSL
บทนำ
MPLS เป็นโพรโทคอลที่สามารถปรับขนาดได้และเป็นอิสระ. ในเครือข่าย MPLS, แพ็กเกตข้อมูลจะถูกกำหนดเป็นป้ายข้อความ การตัดสินใจในการส่งต่อแพ็กเกตจะขึ้นอยู่กับข้อความบนป้ายนี้แต่เพียงอย่างเดียว, โดยไม่จำเป็นต้องตรวจสอบแพ็กเกตของตัวมันเอง วิธีการนี้ช่วยให้สามารถสร้างวงจรแบบ end-to-end ข้ามทุกประเภทของสื่อกลางการขนส่ง ที่กำลังใช้โพรโทคอลใดๆอยู่ก็ได้ ประโยชน์ขั้นต้นก็คือการกำจัดการพึ่งพาเทคโนโลยีของ OSI ในชั้น data link เช่น ATM (Asynchronous Transfer Mode), Frame Relay, Synchronous Optical Networking (SONET) หรืออีเธอร์เน็ตและขจัดความจำเป็นสำหรับเครือข่ายที่หลากหลายในชั้น 2 เพื่อตอบสนองชนิดที่แตกต่างของการจราจร MPLS เป็นครอบครัวเดียวกับเครือข่ายแพ็กเกตสวิตชิง
ที่สำคัญ MPLS ไม่ใช้ cell-switching และ signaling-protocol baggage ของ ATM. MPLS ตระหนักดีว่าเซลล์เอทีเอ็มขนาดเล็กไม่จำเป็นต้องอยู่ใน core network ที่ทันสมัย​​, เนื่องจากเครือข่ายออปติคอลที่ทันสมัย​​ (ณ ปี 2008) มีความเร็วสูง (ที่ 40 Gbit/s และมากกว่า) ถึงแม้ว่าแพ็กเกตจะมีความยาวเต็ม 1,500 ไบต์ก็ไม่ได้มีความหมายอย่างมีนัยสำคัญกับเวลาจริงที่ต้องเสียไปกับความล่าช้าของการเข้าคิว (ความจำเป็นที่จะต้องลดความล่าช้าดังกล่าว - เช่นเพื่อรองรับการจราจรเสียง - เป็นแรงจูงใจสำหรับลักษณะเซลล์ของ ATM)
ในเวลาเดียวกัน, MPLS พยายามที่จะรักษาวิศวกรรมจราจรและการควบคุมแบบ out-of-band ที่ทำให้ Frame Relay และ ATM เป็นที่น่าสนใจสำหรับการนำไปติดตั้งในเครือข่ายขนาดใหญ่
ในขณะที่การจัดการจราจรได้รับประโยชน์เมื่อทำการไมเกรทไป MPLS (ความน่าเชื่อถือที่ดีขึ้น, เพิ่มประสิทธิภาพการทำงาน), มีการสูญเสียอย่างมีนัยสำคัญของความสามารถในการมองภาพและการเข้าถึง MPLS cloud สำหรับแผนกไอที.
ประวัติ
ในปี ค.ศ. 1996 กลุ่มหนึ่งในเครือข่าย Ipsilon เสนอ "flow management protocol". เทคโนโลยี "IP Switching" ของพวกเขา, ซึ่งได้รับการกำหนดไว้เพียงเพื่อ work over ATM, ไม่ประสบความสำเร็จ ระบบซิสโก้นำเสนอส่วนที่เกี่ยวข้องซึ่งไม่ได้จำกัดแค่การส่ง ATM เท่านั้น, เรียกว่า "Tag Switching". ซึ่งเป็นกรรมสิทธิ์ของซิสโก้และได้เปลี่ยนชื่อเป็น "Label Switching" มันถูกส่งไปยัง Internet Engineering Task Force (IETF) เพื่อให้เป็นมาตรฐานเปิด. งานของ IETF จะเกี่ยวข้องกับข้อเสนอจากผู้ผลิตรายอื่นในการพัฒนาโพรโทคอลที่มีความสามารถในการรวบรวมคุณสมบัติการทำงานของผู้ขายรายอื่นๆได้อย่างเป็นเอกฉันท์.
หนึ่งแรงจูงใจเดิมก็คือการที่จะอนุญาตให้มีการสร้างสวิทช์ความเร็วสูงที่เรียบง่าย, เนื่องจากระยะเวลาในการส่งผ่านข้อมูลที่ยาวอย่างมีนัยสำคัญ มันเป็นไปไม่ได้ที่จะส่งต่อแพ็กเกตด้วยฮาร์ดแวร์อย่างเดียว อย่างไรก็ตามความก้าวหน้าใน VLSI ได้ทำให้อุปกรณ์ดังกล่าวเป็นไปได้ เพราะฉะนั้นข้อได้เปรียบของ MPLS คือการพัฒนาเบื้องต้นอยู่รอบๆความสามารถในการสนับสนุนรูปแบบบริการหลายรายและการบริหารจัดการการจราจร. MPLS ยังจัดให้มีกรอบการฟื้นตัวที่แข็งแกร่งที่ไปไกลกว่าการป้องกันวงแหวนที่เรียบง่ายของ SONET/SDH
การทำงานของ MPLS
MPLS ทำงานโดยการเติมหัวแพ็คเกตให้เป็นส่วนหัวของ MPLS, ประกอบด้วยป้ายเดียวหรือหลายป้ายเรียกว่า label stack. แต่ละรายการของ label stack ประกอบด้วยฟิลด์สี่ฟิลด์ ได้แก่:
แพ็คเก็ตที่ติดป้าย MPLS เหล่านี้จะถูกเปลี่ยนหลังจาก lookup/สวิตช์แทนที่จะ lookup ในตาราง IP. ดังที่ได้กล่าวข้างต้น เมื่อรับรู้ว่าเป็น MPLS การ lookup และการสวิตช์ป้ายจะเร็วกว่าการ lookup ในตารางเส้นทางหรือ Routing Information Base, RIB (ฐานข้อมูลเส้นทาง) เพราะการทำงานเหล่านี้จะเกิดขึ้นโดยตรงภายในสวิตช์เนทเวิร์คไม่ใช่ใน CPU
เราต์เตอร์ที่ทำงานตามข้อความในป้ายเท่านั้นเรียกว่า label switch router (LSR), จุดเข้าและออกจากเครือข่าย MPLS จะเรียกว่า label edge router (LER) ซึ่งจะใส่ป้าย MPLS บนแพ็คเกตที่กำลังเข้ามา และถอดป้ายออกจากแพ็กเกตที่กำลังวิ่งออกไป อีกทางเลือกหนึ่ง, ฟังก์ชันนี้อาจจะดำเนินการโดย LSR ที่เชื่อมต่อโดยตรงกับ LER ก็ได้
ป้ายจะถูกแจกจ่ายระหว่าง LERs และ LSRs โดยการใช้ Label Distribution Protocol (LDP). LSRs ในเครือข่าย MPLS แลกเปลี่ยนป้ายและข้อมูลเกี่ยวกับความสามารถในการเข้าถึงของกันและกันอย่างสม่ำเสมอโดยการใช้แนวทางปฏิบัติที่เป็นมาตรฐานเพื่อที่จะสร้างภาพที่สมบูรณ์ของเครือข่ายที่สามารถใช้เพื่อส่งต่อแพ็กเกต เส้นทางแลกเปลี่ยนป้าย หรือ Label-switched paths (LSPs) ถูกจัดทำขึ้นโดยเนทเวิร์คโอปะเรเตอร์เพื่อวัตถุประสงค์หลากหลาย เช่นเพื่อสร้างเครือข่ายที่ใช้ IP เครือข่ายส่วนตัวเสมือนหรือเพื่อส่งข้อมูลไปตามเส้นทางการจราจรที่ระบุไว้ในเครือข่าย ในหลาย ๆ ประเด็น LSPs ไม่ได้แตกต่างไปจาก permanent virtual circuits (PVCs) ใน เครือข่าย ATM หรือ Frame Relay, ยกเว้นว่าพวกมันไม่ได้ขึ้นอยู่กับเทคโนโลยีชั้น 2 เท่านั้น
ในบริบทที่เฉพาะเจาะจงของเครือข่ายส่วนตัวเสมือนบน MPLS (VPN MPLS), LERs ที่ทำหน้าที่เป็นเราต์เตอร์ขาเข้าและ/หรือขาออกของ VPN มักจะเรียกว่า PE เราต์เตอร์ (Provider Edge). เราต์เตอร์ที่ทำงานเพียงแค่ส่งจะถูกเรียกในทำนองเดียวกันว่า P เราต์เตอร์ (Provider Router). การทำงานของ P เราต์เตอร์ ง่ายกว่า PE เราต์เตอร์ ดังนั้น P เราต์เตอร์ จึงซับซ้อนน้อยกว่าและอาจจะเชื่อถือได้มากกว่า
เมื่อแพ็กเกตที่ไม่มีป้ายกำกับเข้าไปในเราต์เตอร์และต้องการผ่านไปยังอุโมงค์ MPLS. เราต์เตอร์จะทำสิ่งแรกคือกำหนดสมดุลระดับการส่งต่อ (forwarding equivalence class, FEC) ของแพ็กเก็ตว่าควรจะอยู่ในระดับไหน จากนั้นก็แทรกป้ายหนึ่งหรือมากกว่าหนึ่งป้ายในแพ็คเก็ตในส่วนหัวของ MPLS ที่สร้างขึ้นใหม่. แพ็กเกตจะถูกส่งผ่านไปยังเราต์เตอร์ hop ถัดไปสำหรับอุโมงค์นี้
เมื่อแพ็กเกตที่มีป้ายเข้ามาที่เราเตอร์ MPLS, ป้ายบนสุดจะถูกตรวจสอบ. ขึ้นอยู่กับเนื้อหาของป้ายว่าจะให้ swap, push (กำหนด) หรือป๊อปอัพ (ทิ้ง) ที่จะต้องทำในกองป้ายของแพ็กเกต เราเตอร์จะมีตารางการค้นหาที่สร้างไว้ล่วงหน้าที่บอกชนิดของการดำเนินงานที่ต้องทำเพื่อให้สามารถดำเนินการกับแพ็คเก็ตได้อย่างรวดเร็ว
ในระหว่างการดำเนินงานเหล่านี้, เนื้อหาของแพ็คเก็ตในกองป้ายด้านล่างของ MPLS จะไม่ได้รับการตรวจสอบ อันที่จริงเราต์เตอร์การขนส่งมักต้องการตรวจสอบป้ายบนสุดในกองเท่านั้น การส่งต่อแพ็คเก็ตจะถูกดำเนินการขึ้นอยู่กับเนื้อหาในป้าย ซึ่งจะช่วยให้ "การส่งต่อแพ็คเก็ตแบบโพรโทคอลอิสระ" ไม่จำเป็นต้องไปดูตารางเส้นทางแบบที่ขึ้นอยู่กับโพรโทคอล และหลีกเลี่ยงการเข้าคู่กัน(matching)ของคำนำหน้า IP ที่ยาวที่สุดและมีราคาแพงในแต่ละ hop
ที่เราเตอร์ขาออก เมื่อป้ายสุดท้ายถูกตัดทิ้งไปแล้ว มีเพียง payload เท่านั้นที่ยังเหลืออยู่ payload นี้อาจเป็นแพ็กเกต IP หรือตัวเลขใด ๆ ชนิดอื่นของ payload packet เพราะฉะนั้น เราเตอร์ขาออกจึงต้องมี routing information สำหรับ payload ของแพ็คเกต เนื่องจากมันต้องส่งต่อไปโดยไม่มีความช่วยเหลือจากตารางค้นหาเส้นทางอีกต่อไป เราต์เตอร์ขนส่งไม่ต้องการคุณสมบัติดังกล่าว
MPLS สามารถใช้ประโยชน์จากโครงสร้างพื้นฐานที่มีอยู่ของ ATM หรือ Frame Relay โดยที่กระแสข้อมูลที่มีป้ายสามารถถูกแมปไปยัง virtual-circuit identifiers ของ ATM หรือ Frame Relay และทำได้ในทางกลับกัน
การติดตั้งและการลบเส้นทาง
มีสองโพรโทคอลมาตรฐานสำหรับการจัดการเส้นทาง MPLS คือ:.
นอกจากนี้ยังมีส่วนขยายของ Border Gateway Protocol, BGP ที่สามารถใช้ในการจัดการเส้นทาง MPLS.
ส่วนหัวของ MPLS ไม่ได้ระบุชนิดของข้อมูลที่ถูกแบกมาภายในเส้นทาง MPLS. ถ้าหากมีใครต้องการที่จะแบกข้อมูลสองประเภทแตกต่างกันของการจราจรระหว่างสองเราต์เตอร์เดียวกัน, กับการปฏิบัติที่แตกต่างกันโดยคอร์เราต์เตอร์สำหรับการจราจรแต่ละชนิดนั้น คนนั้นต้องมีการสร้างเส้นทาง MPLS แยกต่างหากสำหรับแต่ละประเภทของการจราจรนั้น
Multicast
Multicast เป็นหลักใหญ่ในการคิดออกแบบ MPLS, ถูกแนะนำให้รู้จักโดย point-to-multipoint RSVP-TE. เกิดจากแรงผลักดันของผู้ให้บริการที่ต้องการขนส่งวิดีโอบรอดแบนด์ผ่านIETFนับจากจุดเริ่มต้นได้มีการเพิ่มขึ้นอย่างมากในความสนใจและการนำไปใช้งานของ IETF และนี้ได้นำไปสู่​​การพัฒนาใหม่ที่หลากหลายทั้งใน IETF และในการจัดส่งผลิตภัณฑ์
MPLS และ IP
MPLS ทำงานร่วมกับ IP และ routing protocols ของ IP เช่น Interior Gateway Protocol (IGP). LSPs ของ MPLS จัดหาเครือข่ายเสมือนให้แบบไดนามิกและโปร่งใส ด้วยการให้ความสนับสนุนต่อวิศวกรรมจราจรและความสามารถในการขนส่ง VPNs ชั้น 3 (IP) ด้วย overlapping address spaces และสนับสนุน pseudowires ชั้น 2 โดยการใช้ Emulation Pseudowire Edge-to-Edge (PWE3) ที่มีความสามารถในการลำเลียงความหลากหลายของ payload ขนส่ง (IPv4, IPv6, ATM, Frame Relay ฯลฯ ) อุปกรณ์ที่สามารถทำ MPLS ได้จะเรียกว่า LSRs เส้นทางที่ LSR รู้สามารถกำหนดได้โดยใช้การ config แบบ hop-by-hop ที่ชัดเจนหรือเป็นเส้นทางแบบไดนามิกโดยอัลกอริทึม constrained shortest path first (CSPF) หรือมีการกำหนดค่าเป็นเส้นทางหลวมที่หลีกเลี่ยงที่อยู่ IP เฉพาะหรือเป็นแบบบางส่วนชัดเจนบางส่วนไดนามิก
ในเครือข่าย IP บริสุทธิ์, เส้นทางที่สั้นที่สุดไปยังปลายทางจะถูกเลือกแม้ว่าเส้นทางนั้นจะแออัด ในขณะเดียวกันในเครือข่าย IP ที่ใช้การหาเส้นทางแบบวิศวกรรมจราจร CSPF ของ MPLS, ข้อจำกัดเช่น แบนด์วิดธ์ RSVP ของการเชื่อมโยงที่ตัดผ่านยังสามารถถูกนำมาพิจารณา ว่าเส้นทางที่สั้นที่สุดและมีแบนด์วิธเพียงพอจะได้รับเลือก วิศวกรรมจราจร MPLS ต้องอาศัยการใช้งานของส่วนขยาย TE ที่เรียกว่าเส้นทางเปิดที่สั้นที่สุดอันแรก (Open Shortest Path First, OSPF) หรือ Intermediate System To Intermediate System (IS-IS) และ RSVP นอกเหนือไปจากข้อจำกัดของแบนด์วิดธ์ของ RSVP, ผู้ใช้ยังสามารถกำหนดข้อจำกัดของตัวเองโดยการระบุ link attributes และความต้องการพิเศษสำหรับอุโมงค์เพื่อ route (หรือไม่ route) ไปตามลิงก์ที่มี attribute บางอย่าง.
สำหรับ end-users การใช้ MPLS ไม่สามารถมองเห็นได้โดยตรง แต่สามารถสันนิษฐานได้เมื่อทำ traceroute: โหนดที่ทำ IP routing เต็มรูปแบบเท่านั้นที่จะถูกแสดงเป็น hop ในเส้นทาง, จึงไม่ใช่โหนด MPLS ที่ใช้ในท่อนกลาง เพราะฉะนั้นเมื่อคุณเห็นว่าแพ็คเก็ต hops ระหว่างสองโหนดที่อยู่ห่างไกลมากและแทบจะไม่ได้เห็น 'hop' อื่นในเครือข่ายผู้ให้บริการ(หรือ AS)เลย มันเป็นไปได้มากว่าเครือข่ายนั้นใช้ MPLS
การป้องกันท้องถิ่นของ MPLS (reroute อย่างรวดเร็ว)
ในกรณีที่มีความล้มเหลวของ network element เมื่อกลไกการกู้คืนถูกนำมาใช้ที่ชั้น IP, การฟื้นฟูอาจใช้เวลาหลายวินาทีซึ่งอาจยอมรับไม่ได้สำหรับงานแบบ real-time เช่น VoIP. ในทางตรงกันข้าม  การป้องกันท้องถิ่นของ MPLS ตรงตามความต้องการของการใช้งานในเวลาจริงโดยใช้เวลาการกู้คืนเทียบได้กับวงแหวน SONET ที่น้อยกว่า 50 ms.
กับ Frame Relay
Frame Relay มีวัตถุประสงค์เพื่อใช้ทรัพยากรทางกายภาพที่มีอยู่อย่างมีประสิทธิภาพมากขึ้น, ซึ่งอนุญาตให้มีการจัดหาต่ำกว่ามาตรฐานของการบริการข้อมูลโดยบริษัทโทรคมนาคม(telcos) ให้กับลูกค้าของพวกเขา เพราะลูกค้าไม่น่าที่จะใช้บริการรับส่งข้อมูล 100 เปอร์เซ็นต์ของเวลา. ในช่วงไม่กี่ปีที่ผ่านมา Frame Relay ได้รับชื่อเสียงที่ไม่ดีในบางตลาดเนื่องจากการจองเกินแบนด์วิดท์ที่มากเกินไปโดย telcos เหล่านี้
Telcos มักจะขาย Frame Relay ให้กับธุรกิจที่มองหาทางเลือกที่ถูกกว่าเส้นทางจริง. การใช้ในพื้นที่ทางภูมิศาสตร์ที่แตกต่างกันอย่างมากจะขึ้นอยู่กับนโยบายของรัฐบาลและ บริษัท โทรคมนาคม
ลูกค้าหลายคนมีแนวโน้มที่จะไมเกรทจาก Frame Relay ไปใช้ MPLS over IP หรืออีเธอร์เน็ตภายในสองปีข้างหน้า ซึ่งในหลายกรณีจะช่วยลดต้นทุนและปรับปรุงการจัดการและเพิ่มประสิทธิภาพการทำงานของเครือข่ายบริเวณกว้างของพวกเขา.
กับ ATM
ในขณะที่พื้นฐานของโพรโทคอลและของเทคโนโลยีมีความแตกต่างกัน, ทั้ง MPLS และ ATM ให้บริการเชื่อมต่อแบบ connection-oriented เพื่อส่งข้อมูลผ่านเครือข่ายคอมพิวเตอร์. ในเทคโนโลยีทั้งสอง การเชื่อมต่อมีการนัดแนะระหว่าง endpoints, สถานะการเชื่อมต่อจะถูกเก็บไว้ที่แต่ละโหนดในเส้นทางและเทคนิคการ encapsulate จะใช้ในการแบกข้อมูลข้ามการเชื่อมต่อ. ไม่รวมความแตกต่างในโพรโทคอลของการส่งสัญญาณ (RSVP / LDP สำหรับ MPLS และ PNNI: Private Network-to-Network Interface for ATM) ยังคงมีความแตกต่างอย่างมีนัยสำคัญในการทำงานของเทคโนโลยี
ความแตกต่างที่สำคัญที่สุดคือวิธีการในการขนส่งและการ encapsulation. MPLS สามารถทำงานร่วมกับแพ็กเกตความยาวแปร ในขณะที่ ATM ลำเลียงเซลล์ความยาวคงที่ (53 ไบต์), แพ็กเกตจะต้องแบ่งเป็นเซกเมนต์, ถูกขนส่งและประกอบขึ้นใหม่โดยใช้ชั้นการปรับตัว, ซึ่งจะเพิ่มความซับซ้อนและค่าใช้จ่ายให้กับกระแสข้อมูลอย่างมีนัยสำคัญ  MPLS, ตรงกันข้าม, เพียงแค่เพิ่มป้ายที่หัวของแต่ละแพ็กเกตและส่งมันลงบนเครือข่าย
ความแตกต่างยังมีอยู่ในธรรมชาติของการเชื่อมต่อ การเชื่อมต่อ MPLS (LSP) เป็นทิศทางเดียว-ช่วยให้ข้อมูลไหลในทิศทางเดียวระหว่างสอง endpoints การสร้างการสื่อสารสองทางระหว่างจุดสิ้นสุดต้องใช้ LSP สองคู่ คือคู่ไปและคู่กลับ ในทางตรงกันข้ามกับ ATM การเชื่อมต่อจากจุดหนึ่งไปยังอีกจุดหนึ่ง (วงจรเสมือน) เป็นแบบสองทิศทางที่ช่วยให้ข้อมูลไหลไปกลับได้ในเส้นทางเดียวกัน (การเชื่อมต่อ ATM ทั้ง SVC และ PVC เป็นแบบสองทิศทาง. ตรวจสอบมาตรฐาน ITU-T I.150 3.1 3.1)
ทั้ง ATM และ MPLS สนับสนุนการ tunneling ของ'การเชื่อมต่อภายในการเชื่อมต่อ' MPLS ใช้ป้ายซ้อนเพื่อให้บรรลุการ tunneling นี้ในขณะที่ ATM ใช้เส้นทางเสมือน  MPLS สามารถ stack หลายๆป้ายที่จะสร้างอุโมงค์ภายในอุโมงค์ ตัวบ่งชี้เส้นทาง ATM เสมือน (virtual path indicator, VPI) และตัวบ่งชี้วงจรเสมือน (virtual circuit indicator, VCI) ทั้งสองตัวถูกใส่ไว้ด้วยกันในส่วนหัวของเซลล์ ซึ่งจำกัด ATM ให้ทำ tunneling ได้ระดับเดียว
ข้อได้เปรียบที่ใหญ่ที่สุดที่ MPLS เหนือกว่า ATM ก็คือมันได้รับการออกแบบจากจุดเริ่มต้นที่จะเสริมกับ IP เราต์เตอร์ที่ทันสมัย​​สามารถที่จะรองรับได้ทั้ง MPLS และ IP ด้วย common interface ที่จะช่วยให้ผู้ประกอบการเครือข่ายมีความยืดหยุ่นในการออกแบบเครือข่ายและการดำเนินงาน ความไม่สามารถใช้ร่วมกันได้ระหว่าง ATM กับ IP จำเป็นต้องมีการปรับตัวที่ซับซ้อน ,ทำให้มันเมื่อเปรียบเทียบแล้วมีความเหมาะสมน้อยสำหรับเครือข่ายไอพีที่ครอบงำตลาดส่วนใหญ่ของวันนี้
การนำไปใช้งาน
ในทางปฏิบัติ MPLS ส่วนใหญ่จะใช้เพื่อส่งต่อดาต้าแกรม IP และการจราจรอีเธอร์เน็ต การใช้งานที่สำคัญของ MPLS เป็นวิศวกรรมจราจรสื่อสารโทรคมนาคม และ MPLS VPN
วิวัฒนาการ
MPLS แต่เดิมมีวัตถุประสงค์เพื่อช่วยให้การจราจรการส่งต่อและวิศวกรรมการจราจรในเครือข่าย IP ให้มีประสิทธิภาพสูงขึ้น อย่างไรก็ตามมันมีวิวัฒนาการใน General MPLS (GMPLS) เพื่อให้ทำการสร้างเส้นทางเปลี่ยนป้าย (label-switched path, LSPs) ในเครือข่ายที่ไม่ใช่ native IP ได้ด้วยเช่นเครือข่าย SONET/SDH และเครือข่ายออปติคอลความยาวคลื่นเปลี่ยน (wavelength switched optical network)
คู่แข่ง
MPLS สามารถอยู่ในสิ่งแวดล้อมทั้ง IPv4 และ IPv6 (โดยใช้โพรโทคอลเส้นทางที่เหมาะสม) เป้าหมายที่สำคัญของการพัฒนา MPLS ในอดีตก็คือเพื่อเพิ่มความเร็วในการกำหนดเส้นทาง เป้าหมายนี้จะไม่เกี่ยวข้องอีกต่อไปเพราะการใช้งานของวิธีสวิตช์แบบใหม่เช่น ASIC, TCAM และ CAM-based switching เพราะฉะนั้นในตอนนี้การประยุกต์ใช้หลักของ MPLS คือการใช้วิศวกรรมจราจรที่จำกัด และ เครือข่าย VPNs over IPv4 ในเลเยอร์ 2/3
นอกจาก GMPLS แล้ว, คู่แข่งหลักของ MPLS คือเส้นทางที่สั้นที่สุด Bridging (Shortest Path Bridging, SPB), สะพานกระดูกสันหลัง (Provider Backbone Bridges, PBB) และ MPLS- TP โพรโทคอลเหล่านี้ยังให้บริการเช่นผู้ให้บริการ VPNs เลเยอร์ 2 และเลเยอร์ 3. L2TPv3 ได้รับการแนะนำว่าเป็นคู่แข่งตัวหนึ่ง แต่ยังไปไม่ถึงความสำเร็จในวงกว้าง. บางผู้ให้บริการอินเทอร์เน็ต จะนำเสนอบริการที่แตกต่างให้กับลูกค้าพร้อมกับ MPLS บริการเหล่านี้ส่วนใหญ่รวมถึงวงจรเช่าส่วนตัวแห่งชาติ (NPLC), ILL, IPLC ฯลฯ ตัวอย่างของ NPLC โดยพิจารณาเมือง A และเมือง B องค์กรหนึ่งมีสำนักงานในแต่ละเมือง องค์กรนี้ต้องมีการเชื่อมต่อระหว่างทั้งสองสำนักงาน ผู้ให้บริการอินเทอร์เน็ตจะสามารถเข้าถึง PoP ในแต่ละเมืองและมีการเชื่อมโยงระหว่าง PoPs. เพื่อเชื่อมสำนักงานไปยัง PoPs, การเชื่อมต่อผ่านสายเคเบิลท้องถิ่นจะได้รับการคอมมิชชั่นนิงให้แต่ละสำนักงาน ด้วยวิธีนี้ NPLC จะได้รับบริการ
IEEE 1355 และ Spacewire เป็นครอบครัวของมาตรฐานของ physical-layer ที่เรียบง่ายคล้ายกันมากในการทำงานในระดับฮาร์ดแวร์กับ MPLS
ท้าววิรูปักษ์
ท้าววิรูปักษ์ เป็นหนึ่งในสี่จาตุมหาราชผู้ปกครองทิศตะวันตก และเป็นเทพเจ้าแห่งนาคทั้งปวง (แต่ทรงเป็นเทวดาที่เป็นเจ้าแห่งนาค มิใช่เผ่าพันธุ์นาคแต่อย่างใด) นอกจากนี้ยังมีกล่าวถึงในขันธปริตร (โบราณเรียกพระปริตรกันงู) บทสวดเจ็ดตำนาน สวดเพื่อให้สวัสดิภาพจากพวกสัตว์มีพิษทั้งหลาย เพราะท้าวมหาราชพระองค์นี้ทรงมีนาคเป็นบริวาร
ฮหวิ่ญ เติ๊น ฟ้าต
ฮหวิ่ญ เติ๊น ฟ้าต (Huỳnh Tấn Phát; เกิด พ.ศ. 2456 หมีทอ อินโดจีนของฝรั่งเศส - เสียชีวิต 30 กันยายน พ.ศ. 2532 นครโฮจิมินห์ ประเทศเวียดนาม) เป็นนักการเมืองชาวเวียดนามใต้และนักปฏิวัติ เป็นสมาชิกของสภาแห่งชาติสมัยแรก (สาธารณรัฐประชาธิปไตยเวียดนาม) และเป็นประธานรัฐบาลเวียดนามใต้ และหลังจากรวมชาติแล้วจึงได้เป็นรองประธานาธิบดีเวียดนาม
การปรับตัว
การปรับตัว (adaptation) อาจหมายถึง
แคว้นมีดี-ปีเรเน
มีดี-ปีเรเน (Midi-Pyrénées; Miègjorn-Pirenèus หรือ Mieidia-Pirenèus; Mediodía-Pirineos) เป็นอดีตแคว้นในประเทศฝรั่งเศส โดนถูกยุบเป็นส่วนหนึ่งของแคว้นอ็อกซีตานีตั้งแต่วันที่ 1 มกราคม ค.ศ. 2016 แคว้นนี้เป็นแคว้นที่ใหญ่ที่สุดตามพื้นที่ในประเทศฝรั่งเศสแผ่นดินใหญ่ โดยมีขนาดใหญ่กว่าประเทศเนเธอร์แลนด์หรือเดนมาร์ก
ปัญหากระท่อมสามหลัง
ปัญหากระท่อมสามหลัง (Three cottage problem) เป็นปัญหาทางคณิตศาสตร์ ซึ่งปัญหามีดังนี้
คำตอบ
โดยใช้ทฤษฎีกราฟ ปัญหาดังกล่าวสมมูลกับการสร้างกราฟสองส่วนบริบูรณ์ K3,3 ซึ่งไม่สามารถสร้างให้เส้นไม่ทับกันได้ ดังนั้นปัญหาดังกล่าวจึงไม่มีคำตอบ หากปรับปัญหาให้อยู่บนพื้นผิวที่เทียบเท่ากับทอรัส เช่น ใช้พื้นผิวเรียบปกติที่เจาะรู 2 รูแล้วเชื่อมด้วยท่อ 1 ท่อ ปัญหานี้จะมีคำตอบ เนื่องจากคุณสมบัติว่า K3,3 เป็นกราฟที่สามารถสร้างบนทอรัสไม่ให้เส้นทับกันได้
เหตุเครื่องบินชนกันที่ท่าอากาศยานกว่างโจวไป๋-ยฺหวินเดิม พ.ศ. 2533
'''เหตุเครื่องบินชนกันที่ท่าอากาศยานกว่างโจวไป๋-ยฺหวินเดิม พ.ศ. 2533''' (1990 Guangzhou Baiyun airport collisions) เป็นอุบัติเหตุเครื่องบินชนกันซึ่งเกิดขึ้นเมื่อวันที่ 2 ตุลาคม ค.ศ. 1990 ที่ท่าอากาศยานนานาชาติกว่างโจวไป๋-ยฺหวินเดิม ในเหตุการณ์นี้เครื่องบินโบอิง 737 ของเซี่ยเหมินแอร์ไลน์ (เที่ยวบินที่ 8301) ที่ถูกสลัดอากาศจี้ชนกับเครื่องบินอีกสองลำบนรันเวย์ของท่าอากาศยานขณะพยายามลงจอด เครื่องบินสองลำที่ถูกชนได้แก่เครื่องบินโบอิง 707 ของไชนาเซาท์เวสต์แอร์ไลน์ (เที่ยวบินที่ 4305) ซึ่งได้รับความเสียหายเล็กน้อย และเครื่องบินโบอิง 757 ของไชนาเซาเทิร์นแอร์ไลน์ (เที่ยวบินที่ 3523) ซึ่งรอบินขึ้นจากท่าอากาศยาน มีผู้เสียชีวิตรวม 128 คนจากเที่ยวบินที่ 8301 และเที่ยวบินที่ 3523
อากาศยานและเที่ยวบิน
เครื่องบินที่เกี่ยวข้องในอุบัติเหตุครั้งนี้จำนวน 3 ลำเป็นเครื่องบินของโบอิงทั้งหมด ได้แก่ เครื่องบินทั้งสามลำยังคงใช้ลายของสายการบินซีเอเอซีแอร์ไลน์ ซึ่งเป็นสายการบินประจำสำนักงานการบินพลเรือนแห่งประเทศจีน (ซีเอเอซี) หลังจากที่ซีเอเอซีแอร์ไลน์ได้แยกกิจการออกเป็นหกสายการบินตามภูมิภาคที่ตั้ง
ลำดับเหตุการณ์
ในบทความนี้จะแบ่งเหตุการณ์ออกเป็นสองช่วง ได้แก่การจี้เที่ยวบินที่ 8301 และการลงจอดที่ท่าอากาศยานซึ่งเครื่องบินได้ชนกับเครื่องบินอีกสองลำ
การจี้เที่ยวบินที่ 8301
หลังจากที่เที่ยวบิน 8301 บินขึ้นจากเซี่ยเหมิน สลัดอากาศผู้ก่อเหตุเดินถือช่อดอกไม้ไปยังห้องนักบิน ซึ่งเจ้าหน้าที่รักษาความปลอดภัยอนุญาตให้เข้าไปได้ รายงานในนิตยสาร ไทม์ ระบุว่าเจ้าหน้าที่น่าจะคิดว่าช่อดอกไม้ดังกล่าวเป็นของขวัญเทศกาลไหว้พระจันทร์ที่จะนำไปมอบให้นักบิน และระบุเพิ่มเติมว่าเมื่อเข้าไปในห้องนักบินแล้ว สลัดอากาศเปิดเสื้อแสดงให้เห็นว่ามีระเบิดผูกติดตัว และสั่งให้ลูกเรือออกไปจากห้องนักบินทั้งหมดยกเว้นกัปตัน เฉิน หลงยฺวี่ ซึ่งสลัดอากาศได้สั่งให้บินไปยังไทเป ประเทศไต้หวัน กัปตันเฉินขัดขืนและบินมุ่งหน้าไปยังกว่างโจวตามเส้นทางบินเดิม รายงานจากสำนักข่าวซินหัวไม่ได้ระบุสาเหตุที่กัปตันไม่ยอมทำตามคำขอของสลัดอากาศ
เจ้าหน้าที่ควบคุมจราจรทางอากาศไม่สามารถติดต่อกับเที่ยวบินที่ 8301 ได้ชั่วขณะ ก่อนที่เจ้าหน้าที่ประจำท่าอากาศยานกว่างโจวไป๋-ยฺหวินเดิมจะสามารถติดต่อได้ในเวลาต่อมา เจ้าหน้าที่ได้อนุญาตให้นำเครื่องลงจอดที่ท่าอากาศยานแห่งใดก็ได้ไม่ว่าจะนอกหรือในเขตสาธารณรัฐประชาชนจีนก็ตาม กัปตันแจ้งกลับไปว่าเครื่องบินมีเชื้อเพลิงเหลือพอที่จะไปยังกว่างโจวหรือไขตั๊กในฮ่องกงเท่านั้น เจ้าหน้าที่จราจรอนุญาตให้นำเครื่องลงจอดที่ไขตั๊กเพื่อเติมเชื้อเพลิงและบินต่อไปยังไทเป แต่สลัดอากาศไม่ยินยอมและขู่ว่าจะระเบิดเครื่องบินถ้ากัปตันนำเครื่องลงที่ฮ่องกง กัปตันพยายามเจรจากับสลัดอากาศและนำเครื่องบินวนรอบกว่างโจวจนกระทั่งเชื้อเพลิงใกล้หมดและลงจอดที่กว่างโจว
เที่ยวบินที่ 8301 ลงจอดและชนกับเครื่องบินอีกสองลำ
ก่อนลงจอด สลัดอากาศได้ต่อสู้กับนักบินเพื่อเข้าควบคุมเครื่องบินแทน เที่ยวบินที่ 8301 ลงจอดด้วยความเร็วสูงกว่าปกติ และเฉี่ยวกับเที่ยวบินที่ 4305 ซึ่งเพิ่งเดินทางจากเฉิงตูมาถึงกว่างโจว นักบินของเที่ยวบินที่ 4305 ซึ่งเป็นคนเดียวที่อยู่บนเครื่องบินได้รับบาดเจ็บเล็กน้อย เที่ยวบินที่ 8301 ยังคงเคลื่อนที่ต่อไปและชนเข้ากับเที่ยวบินที่ 3523 ซึ่งกำลังรอบินขึ้นเพื่อเดินทางไปยังเซี่ยงไฮ้ เที่ยวบินที่ 8301 พลิกหงายท้องและไถลต่อไประยะหนึ่งจึงหยุด
ลูกเรือ 7 คนจาก 9 คน และผู้โดยสาร 75 คนจาก 93 คนบนเที่ยวบินที่ 8301 เสียชีวิต ในจำนวนนี้มีผู้โดยสารชาวไต้หวันจำนวน 30 คน ชาวฮ่องกงจำนวน 3 คน และชาวอเมริกันจำนวน 1 คน ในขณะที่ผู้โดยสาร 46 คนจาก 110 คนบนเที่ยวบินที่ 3523 เสียชีวิต ส่วนลูกเรือทั้ง 12 คนรอดชีวิตทั้งหมด ผู้โดยสาร 46 คนที่เสียชีวิตเป็นชาวไต้หวัน 8 คน โดยสรุปแล้วมีผู้เสียชีวิตทั้งหมด 128 คน ซึ่งรวมถึงสลัดอากาศด้วย
ผู้ก่อเหตุ
สลัดอากาศผู้ก่อเหตุในครั้งนี้ได้แก่เจี๋ยง เสี่ยวเฟิง เกิดเมื่อวันที่ 11 สิงหาคม ค.ศ. 1969 ที่อำเภอหลินหลี่ มณฑลหูหนาน ซึ่งต้องการลี้ภัยทางการเมืองไปไต้หวัน
เจี่ยงเคยถูกจับกุมข้อหาลักทรัพย์ในเดือนกันยายน ค.ศ. 1988 และต่อมาขณะที่เขาทำงานเป็นตัวแทนจัดซื้อสินค้าใน ค.ศ. 1990 เขาขโมยเงินซึ่งบริษัทมอบหมายให้เขาจัดซื้อสินค้ามูลค่า 17000 เหรินหมินปี้เมื่อวันที่ 13 กรกฎาคม เขาถูกออกหมายจับซึ่งยังคงมีผลอยู่ในช่วงที่เขาก่อเหตุ
สุขพร วงศ์เชียงคำ
สุขพร วงศ์เชียงคำ หรือ สุกอาพอน วงเจียงคำ (ສຸກອາພອນ ວົງຈຽງຄໍາ; เกิดวันที่ 9 มีนาคม ค.ศ. 1992 ที่แขวงจำปาศักดิ์ ประเทศลาว) เป็นนักฟุตบอลชาวลาว ล่าสุดเขาลงเล่นให้กับสโมสรนครศรีฯ ยูไนเต็ด ในไทยลีก 2 เล่นในตำแหน่งกองกลาง เขาเคยเล่นให้แก่พิษณุโลก ในไทยลีกดิวิชั่น 1 ก่อนกัลฟ์ สระบุรีได้มีการทาบทามไปเล่น หลังจากนั้นลีกบ้านเกิดสนใจได้มีการติดต่อและบรรลุข้อตกลงเลยกลับมาเล่นให้กับล้านช้าง ยูไนเต็ด และเขาเป็นสมาชิกคนหนึ่งของฟุตบอลทีมชาติลาว
ประวัติ
เมื่อครั้งที่ สุขพร วงศ์เชียงคำ ดำรงตำแหน่งกองหน้าของทีมชาติลาวในการแข่งขันเอเอฟเอฟ ซูซูกิ คัพ 2010 ที่ประเทศอินโดนีเซียนั้น เขาสามารถเป็นผู้ยิงเข้าประตู และทำให้ทีมชาติไทยตกรอบในรายการดังกล่าว แล้วทางสโมสรฟุตบอลจังหวัดกระบี่ก็ได้ทาบทามให้เขาเข้าร่วมทีมในเวลาต่อมา ซึ่งได้รับการกล่าวว่าเป็นแนวรุกที่เด่นในด้านความเร็วในช่วงต้นเกม และเป็นนักเตะตัวนำแห่งสโมสรฟุตบอลจังหวัดกระบี่ โดยมีผลงานของเขาที่ได้รับการกล่าวถึง อาทิ การเป็นผู้ช่วยให้ทีมชนะสโมสรฟุตบอลบางกอก จากการทำ 2 ประตู ในไทยลีกดิวิชั่น 1 2555
ภายหลังจากที่ สุขพร วงศ์เชียงคำ ได้มีส่วนช่วยให้ทีมสโมสรฟุตบอลจังหวัดกระบี่อยู่ในอันดับ 6 ของยามาฮ่าลีกวัน 2555 แล้ว ทางสโมสรของอินโดนีเซียได้ยื่นข้อเสนอทาบทามให้เขาร่วมทีมในฤดูกาลหน้าด้วยค่าตัวที่กว่า 3.5 ล้านบาท ในช่วงที่สุขพรมีสัญญาอยู่กับสโมสรฟุตบอลจังหวัดกระบี่อีก 1 ปี
ดีเทอร์ มันน์
ดีเทอร์ มันน์ (เกิด 20 มิถุนายน ค.ศ. 1941 ที่ เบอร์ลิน) เป็นนักแสดงชาวเยอรมัน
เฮกซ์
เฮกซ์ (Hex) เป็นเกมคณิตศาสตร์ที่แข่งขันระหว่างผู้เล่น 2 คน เล่นบนตารางหกเหลี่ยม โดยทั่วไปนิยมใช้กระดานขนาด 11x11, 13x13 หรือ 19x19 แต่ละคนจะมีสีของตัวเอง (โดยทั่วไปใช้สีแดงและน้ำเงิน) และจะผลัดกันวางหินที่มีสีของตัวเองลงบนตาราง ฝ่ายใดที่สามารถเชื่อมฝั่งตรงข้ามของตารางได้ก่อนจะเป็นผู้ชนะ
จอห์น แนชเป็นผู้พิสูจน์ไว้ว่า ในเกมนี้จะไม่มีการเสมอเกิดขึ้น
มหายุคซีโนโซอิก
มหายุคซีโนโซอิก (Cenozoic) เป็นมหายุคสุดท้าย ซึ่งชื่อซีโนโซอิก หมายถึง “ชีวิตใหม่” โดยนับอายุช่วงตั้งแต่ 66 ล้านปีก่อนถึงปัจจุบัน เป็นมหายุคที่เริ่มมีสัตว์เลี้ยงลูกด้วยนม โดยแบ่งเป็นยุคอีก 3 ยุค คือ ยุคพาลีโอจีน (Paleogene), ยุคนีโอจีน (Neogene) และควอเทอร์นารี (Quaternary)
รายพระนามเจ้านายที่ได้รับการเฉลิมพระยศในสมัยกรุงรัตนโกสินทร์
เมื่อถึงสมัยกรุงรัตนโกสินทร์ พระบาทสมเด็จพระพุทธยอดฟ้าจุฬาโลกมหาราช ทรงสถาปนาพระอิสริยยศเจ้านายในพระราชวงศ์ ก็ทรงตั้งเป็นต่างกรมตามชั้นยศซึ่งบัญญัติมาแต่ครั้งกรุงศรีอยุธยา แต่มีผิดกันบ้างเล็กน้อย มีการสถาปนาเจ้านายในพระราชวงศ์เรื่อยมาในทุกรัชกาล โดยครั้งล่าสุดในปี พ.ศ. 2562 พระบาทสมเด็จพระวชิรเกล้าเจ้าอยู่หัว ได้โปรดเกล้าฯ ให้สถาปนาเฉลิมพระยศเจ้านายในการพระราชพิธีเฉลิมพระชนมพรรษา พระบาทสมเด็จพระวชิรเกล้าเจ้าอยู่หัว พุทธศักราช 2562
เทศบาลตำบลชลบถวิบูลย์
ชลบถวิบูลย์ [ชน-ละ-บด-วิ-บูน] เป็นองค์กรปกครองส่วนท้องถิ่นประเภทเทศบาลตำบล ตั้งอยู่ที่อำเภอชนบท จังหวัดขอนแก่น ได้รับการเปลี่ยนแปลงสภาพมาจากองค์การบริหารส่นตำบลชนบท เมื่อปี พ.ศ. 2552
ที่ตั้งและอาณาเขต
เทศบาลตำบลชลบถวิบูลย์ ห่างจากตัวจังหวัดประมาณ 60 กิโลเมตร  และห่างจากกรุงเทพมหานครประมาณ 442 กิโลเมตร ซึ่งมีอาณาเขต ดังนี้
ประวัติ
เมื่อวันที่ 19 มกราคม 2539  ประกาศกระทรวงมหาดไทย เรื่อง การจัดตั้งองค์การบริหารส่วนตำบล จึงทำให้ สภาตำบลชนบท ได้รับการเปลี่ยนแปลงฐานะเป็น องค์การบริหารส่วนตำบลชนบท ครอบคลุมพื้นที่ตำบลชนบท 4 หมู่บ้าน (นอกเขตเทศบาลตำบลชนบท) ซึ่งนับว่าเป็น องค์การบริหารส่วนตำบลขนาดเล็ก ต่อมาในปี พ.ศ. 2551 จึงได้ยกฐานะเป็นองค์การบริหารส่วนตำบลขนาดกลาง
จนกระทั่งปี พ.ศ. 2552 องค์การบริหารส่วนตำบลชนบท ได้รับการเปลี่ยนแปลงสภาพจาก องค์การบริหารส่วนตำบล เป็น เทศบาลตำบล พร้อมขอเปลี่ยนชื่อเป็น "เทศบาลตำบลชลบถวิบูลย์" เพื่อความสอดคล้องกับชื่อเมืองเก่าในอดีต
โจ วิลล็อก
โจเซฟ จอร์จ วิลล็อก (Joseph George Willock; เกิด 20 สิงหาคม ค.ศ. 1999) เป็นนักฟุตบอลชาวอังกฤษ ปัจจุบันเล่นในตำแหน่งกองกลางให้แก่นิวคาสเซิลยูไนเต็ด สโมสรในพรีเมียร์ลีก
อาชีพ
วิลล็อกเข้าร่วมทีมเยาวชนของอาร์เซนอลด้วยวัยเพียง 4 ปีครึ่ง และได้เล่นร่วมกับพี่ชายของเขา เขาลงเล่นให้กับทีมชุดใหญ่ครั้งแรกเมื่อวันที่ 20 กันยายน ค.ศ. 2017 ในการแข่งขันอีเอฟแอลคัพนัดที่พบกับดองคัสเตอร์โรเวอส์
อาร์เซนอล
วิลล็อกลงเล่นนัดแรกในพรีเมียร์ลีกในนัดที่พบกับนิวคาสเซิลยูไนเต็ดเมื่อวันที่ 15 เมษายน ค.ศ. 2018 และทำประตูแรกให้กับทีมชุดใหญ่เมื่อวันที่ 29 พฤศจิกายน ค.ศ. 2018 ในยูฟ่ายูโรปาลีกนัดที่บุกเอาชนะ Vorskla Poltava 3–0 ต่อมาเขาทำสองประตูในเอฟเอคัพนัดที่บุกเอาชนะแบล็กพูล 3–0 เมื่อวันที่ 5 มกราคม ค.ศ. 2019
วันที่ 12 กันยายน ค.ศ. 2019 มีการรายงานว่าวิลล็อกได้ขยายสัญญาระยะยาวกับอาร์เซนอลออกไป ต่อมาวันที่ 19 กันยายน ค.ศ. 2019 เขาทำประตูช่วยให้ทีมบุกเอาชนะไอน์ทรัคท์ฟรังค์ฟวร์ท 3–0 ในยูฟ่ายูโรปาลีก ฤดูกาล 2019–20 ต่อมาวันที่ 24 กันยายน ค.ศ. 2019 วิลล็อกทำประตูแรกในการลงเล่นที่เอมิเรตส์สเตเดียม ช่วยให้ทีมเปิดบ้านเอาชนะนอตทิงแฮมฟอเรสต์ในอีเอฟแอลคัพไปได้ 5–0 โดยประตูที่เขาทำได้มีจุดเริ่มต้นจากเอกตอร์ เบเยริน ต่อมาวันที่ 25 มิถุนายน ค.ศ. 2020 เขาทำประตูแรกในพรีเมียร์ลีกช่วยให้ทีมบุกเอาชนะเซาแทมป์ตัน 2-0
เกียรติประวัติ
อาร์เซนอล
อาลี กีทอ
อาลี กีทอ (11 มกราคม ค.ศ. 1905 – 29 เมษายน ค.ศ. 1983) เป็นนักแสดงหญิงชาวเยอรมัน
ชิฟต์เรจิสเตอร์
ชิฟต์เรจิสเตอร์ (shift register) เป็นอุปกรณ์ทางลอจิกที่สร้างมาจากฟลิปฟลอปใช้เก็บข้อมูลชั่วคราวการส่งข้อมูลเข้าเรจิสเตอร์ส่งได้ทีละบิต เรจิสเตอร์ที่เก็บข้อมูลสามารถเลื่อนข้อมูลได้เราเรียกว่า เรจิสเตอร์เลื่อนข้อมูล หรือ ชิฟต์เรจิสเตอร์ ถ้านำฟลิปฟล็อปมาต่อเรียงกันจะทำให้ฟลิปฟล็อปเอาข้อมูลจาก input ไปยัง output ได้เมื่อมีสัญญาณการกระตุ้นจะเกิดการเลื่อนข้อมูลที่ละบิต ตัวเลื่อนข้อมูลจัดเป็นการนำฟลิปฟล็อปไปใช้งานได้ การเลื่อนข้อมูลจะมีลักษณะต่างกันดังนี้
อ่าวเมาะตะมะ
อ่าวเมาะตะมะ (မုတ္တမပင်လယ်ကွေ့) เป็นพื้นน้ำส่วนหนึ่งของทะเลอันดามันทางตอนใต้ของประเทศพม่า ชื่อของอ่าวเมาะตะมะได้มาจากเมืองเมาะตะมะ แม่น้ำสะโตง, แม่น้ำสาละวิน และแม่น้ำย่างกุ้งต่างไหลลงสู่อ่าวนี้
ลักษณะเฉพาะของอ่าวเมาะตะมะคือมีแนวชายฝั่งที่ได้รับอิทธิพลน้ำขึ้นน้ำลง ระดับน้ำขึ้นลงอยู่ในช่วงระหว่าง 4–7 เมตร โดยมีระดับน้ำขึ้นลงสูงสุดบริเวณอ่าวเมาะตะมะตะวันตก
ในช่วงกระแสน้ำขึ้นเมื่อระดับน้ำอยู่ที่ราว 6.6 เมตร เขตน้ำขุ่นจะครอบคลุมพื้นที่มากกว่า 45,000 ตารางกิโลเมตร ทำให้เป็นเขตน้ำขุ่นที่ใหญ่ที่สุดแห่งหนึ่งในมหาสมุทรโลก ช่วงกระแสน้ำลงที่ระดับ 2.98 เมตร พื้นที่ความขุ่นสูงจะลดเหลือ 15,000 ตารางกิโลเมตร ขอบพื้นที่ความขุ่นสูงจะเคลื่อนตัวไปมาพร้อมวงจรน้ำขึ้นลงร่วม 150 กิโลเมตร
รัฐมนตรีช่วยว่าการกระทรวงการต่างประเทศของไทย
รายนามรัฐมนตรีช่วยว่าการกระทรวงการต่างประเทศ
พระเจ้าคีริมแห่งชิลลา
พระเจ้าคีริมแห่งชิลลา ((r. 298 – 310), สวรรคต 310), พระนามที่ได้มอบให้ไว้เช่น คีริป และบางทีก็เช่น คีกู เป็น กษัตริย์องค์ที่ 15 ของ ชิลลา ซัมกุก ซากี บันทึกว่าพระองค์อาจเป็นพระราชนัดดา (หลาน) หรือ พระราชปนัดดา (เหลน) ของ พระเจ้าโจบอน
ใน ค.ศ. 308 พระองค์พระราชทานชื่อให้กับอาณาจักรนี้ว่า "ชิลลา" ก่อนหน้านี้เคยเป็นที่รู้จักในนาม ซาโร-กุก หรือ ซอราโบล
ไนท์ออฟแชมเปียนส์ (2009)
ไนท์ออฟแชมเปียนส์ (2009) (Night of Champions (2009)) เป็นรายการมวยปล้ำแบบ PPV จาก เวิลด์เรสต์ลิงเอ็นเตอร์เทนเมนต์ ซึ่งจัดขึ้นในวันที่ 26 กรกฎาคม ค.ศ. 2009 ที่ Wachovia Center ใน เมืองฟิลาเดลเฟีย รัฐเพนซิลเวเนีย โดยศึกนี้จะให้มีการชิงเข็มขัดแชมป์ 8 คู่ ทั้งหมด 9 เส้น
เบื้องหลัง
จากที่ซีเอ็ม พังก์ ใช้สิทธิ์กระเป๋ามันนี่ อิน เดอะ แบงค์ ในการชิงแชมป์โลกเฮฟวี่เวทกับเจฟฟ์ ฮาร์ดี ในศึกเอ็กซ์ตรีมรูลส์ และสามารถชนะได้. ทำให้เกิดเหตุการณ์ในศึกสแมคดาวน์ขึ้นบ่อยครั้ง และทั้งสองตัดสินใจว่า จะชนะในศึกไนท์ออฟแชมเปียนส์ในครั้งนี้ ในฝั่งของ ของเอดจ์ กับ คริส เจอริโก้ ซึ่ง ในศึก เดอะแบช (2009) สามารถคว้าแชมป์แทกทีมยูนิฟายด์ มาครองได้สำเร็จ แต่เอดจ์ครองแชมป์ได้เดือนเดียว เอดจ์ ก็มีอาการบาดเจ็บที่หัวเข่าต้องพักการปล้ำไป ส่วน คริส เจอริโก้ ก็พูดจาถากถาง เอดจ์ ว่าเป็นจุดอ่อนของทีม และ เจอริโก้ ก็เอา บิ๊กโชว์ มาเป็นคู่แทคทีมแทน คริส เจอริโก้ ในศึกไนท์ออฟแชมเปียนส์ส่วนในด้านของ เมลิน่า ซึ่งก่อนหน้าในศึก เดอะแบช (2009) ได้เสียแชมป์โลกหญิง WWE ให้กับ มิเชล แมคคูล ต่อมาในศึก สแมคดาวน์ที่ผ่าน เมลิน่า ได้ออกมาพูดกับ มิเชล แมคคูล ว่าจะขอชิงแชมป์โลกหญิง WWE ในศึกไนท์ออฟแชมเปียนส์ และได้พ่นแป้งใส่หน้า มิเชล แมคคูล
หลังจากนั้น
ซีเอ็ม พังก์ได้ขอสิทธิ์จากเจฟฟ์ ฮารดี้อีกครั้ง โดยเจฟฟ์ปล้ำกับพังก์ ในสแมคดาวน์ และเจฟฟ์เอาชนะได้ โดยกำหนดแมทช์ว่าจะเป็นแมทช์อะไร โดยเจฟฟ์ เลือกแมทช์ เทเบิล แลดเดอร์ แอนด์ แชร์ แมทช์ ในซัมเมอร์สแลม
แหล่งข้อมูลอื่น
WWE Night of Champions
เค็ตสึเมชิ
เค็ตสึเมชิ เป็นวงดนตรีแนวป็อปและฮิปฮอปชาวญี่ปุ่น  วงก่อตั้งขึ้นเมื่อปี พ.ศ. 2536 มีสมาชิกทั้งหมดสี่คน ซึ่งมีลักษณะการร้องสลับกับแร็ป หนึ่งในผลงานที่มีชื่อเสียงคือเพลง ซากูระ ที่ขึ้นอันดับที่สองของออริคอนเมื่อปี พ.ศ. 2548 และเพลงดังกล่าวถูกใส่ไว้ในเกมไทโกะโนะทัตสึจิง
ชื่อวง "เค็ตสึเมชิ" เป็นคำญี่ปุ่นที่ใช้เรียกยาชนิดหนึ่งที่ทำมาจากเมล็ดชุมเห็ดจีน (Senna obtusifolia) สมุนไพรที่ใช้ในการแพทย์แผนจีน
แยฆชอล
แยฆชอล (, yaxčāl; แปลว่า "หลุมน้ำแข็ง", یخ‎ แปลว่า "น้ำแข็ง" และ چال‎ แปลว่า "หลุม") เป็นที่เก็บน้ำแข็งโบราณที่ทำงานในลักษณะเครื่องทำความเย็นแบบระเหย แยฆชอลประกอบด้วยโครงสร้างรูปคล้ายโดมสูงเหนือจากพื้นดินและพื้นที่ใต้ดินสำหรับเก็บของ โดยทั่วไปใช้เก็บน้ำแข็งและอาหารอื่น ๆ พื้นที่เก็บของใต้ดินจะหุ้มด้วยวัสดุฉนวนกันการเสียความร้อนที่ทำให้สามารถเก็บความเย็นได้ตลอดปี โครงสร้างโบราณเหล่านี้พบได้ในประเทศอิหร่านปัจจุบัน
แยฆชอลทำงานโดยที่โครงสร้างรูปกรวย/โดมสูงเหนือพื้นดินจะช่วยไล่อากาศร้อนออกไปทางรูเปิดด้านบน กระบวนการนี้เกิดขึ้นเรื่อย ๆ ทำให้อากาศภายในมีความเย็นลง แยฆชอลสร้างขึ้นจากปูนสอกันน้ำที่เรียกว่าซอรูจ ทำมาจากทราย ดินเหนียว ไข่ขาว หินปูน ขนแพะ และขี้เถ้าผสมกันในสัดส่วนเฉพาะ มีลักษณะเป็นฉนวนป้องกันการสูญความร้อนและกันน้ำ โดยในฐานของแยฆชอลจะก่อซอรูจไว้หนาอย่างน้อยสองเมตรเพื่อกันการสูญความร้อน
ในปัจจุบัน อิหร่าน อัฟกานิสถาน และทาจิกิสถานยังใช้ศัพท์ แยฆชอล เรียกตู้เย็นไฟฟ้าสมัยใหม่เช่นกัน
วัดศิริจันทาราม
วัดศิริจันทาราม เป็นวัดราษฎร์สังกัดคณะสงฆ์มหานิกาย ตั้งอยู่ในตำบลคลองห้า อำเภอคลองหลวง จังหวัดปทุมธานี
วัดศิริจันทารามสร้างเมื่อ พ.ศ. 2445 โดยมีนายศิริ วิมุกตานนท์ เป็นผู้ถวายที่ดิน 15 ไร่ และดำเนินการสร้างวัด ใช้ชื่อว่า วัดศิริอินราม ตามนามผู้บริจาค ต่อมาได้เปลี่ยนนามเป็น วัดนาขวัญ ต่อมาทายาทผู้สร้างวัดได้บริจาคที่ดินเพิ่มเติม 3 ไร่และผู้บริจาคที่ดินขอให้เปลี่ยนนามวัดใหม่ จึงได้เปลี่ยนนามเป็น "วัดศิริจันทาราม" เมื่อวันที่ 11 สิงหาคม พ.ศ. 2499 ได้รับพระราชทานวิสุงคามสีมาเมื่อวันที่ 29 พฤษภาคม พ.ศ. 2550 ด้านการศึกษา ทางวัดได้เปิดสอนพระปริยัติธรรมเริ่มมาตั้งแต่ พ.ศ. 2507 และยังให้ราชการสร้างโรงเรียนประชาบาลระดับประถมศึกษาในที่ดินทางทิศใต้และยังมีศูนย์พัฒนาตำบลอีกด้วย
อาคารเสนาสนะภายในวัด ได้แก่ อุโบสถ กว้าง 5 เมตร ยาว 10 เมตร สร้างเมื่อ พ.ศ. 2480 ลักษณะทรงไทยสร้างด้วยไม้ กุฏิสงฆ์ 9 หลังส่วนมากเป็นอาคารไม้ทรงปั้นหยา หอสวดมนต์ สร้างเมื่อ พ.ศ. 2512 ศาลาการเปรียญ สร้างเมื่อ พ.ศ. 2463 ต่อมาเมื่อวันที่ 20 สิงหาคม พ.ศ. 2547 ได้สร้างอุโบสถใหม่ กว้าง 24 เมตร ยาว 43 เมตร และได้สร้างกุฏิทรงไทยอีก 3 หลัง ได้รื้อกุฏิเก่าไป 3 หลัง
ซูเปอร์โปเกมอนสแครมเบิล
ซูเปอร์โปเกมอนสแครมเบิล หรือ โปเกมอน รัมเบิลบลาสต์ (Pokémon Rumble Blast) ในชื่อภาษาต่างประเทศ เป็นวิดีโอเกมแนวแอ็กชันเล่นตามบทบาทและอัดศัตรูที่พัฒนาโดยบริษัทแอมเบรลลา จำหน่ายโดยบริษัท โปเกมอน จำกัดและนินเท็นโด ออกจำหน่ายสำหรับนินเท็นโด 3ดีเอส ในประเทศญี่ปุ่นในวันที่ 11 สิงหาคม พ.ศ. 2554 ในอเมริกาเหนือในวันที่ 24 ตุลาคม พ.ศ. 2554 และ ในยุโรปในวันที่ 2 ธันวาคม พ.ศ. 2554 เป็นภาคต่อของโปเกมอนสแครมเบิล ในยุโรปใช้ชื่อเกมนี้ว่า ซูเปอร์โปเกมอนรัมเบิล (Super Pokémon Rumble)
เตือน พาทยกุล
นายเตือน พาทยกุล ศิลปินแห่งชาติ สาขาศิลปะการแสดง (ดนตรีไทย) พ.ศ. 2535
ประวัติ
ครูเตือน พาทยกุล  เป็นชาวเพชรบุรีที่เกิดมาในตระกูลนักดนตรีที่มีทั้งปู่และบิดา  เป็นนักดนตรีที่ให้พื้นฐานทางดนตรีแก่ครูเตือน  พาทยกุลในเยาว์วัย  และด้วยใจนักจึงเลือกเรียนทางดนตรีอย่างจริงจัง  บิดาได้ส่งเข้าเมืองหลวงสู่สำนักดนตรีที่มีชื่อเสียงทางฝั่งธนบุรี  ร่ำเรียนวิชาความรู้กับท่านครูจางวางทั่ว  พาทยโกศล  เป็นเวลานานถึง 10 ปีเต็ม  และยังได้ศึกษากับครูที่มีชื่อเสียง  มีความรู้ความสามารถอีกหลายท่าน  ด้วยความที่เป็นผู้มุ่งมั่นและมีความมานะอุตสาหะอย่างแท้จริง  จึงยึดการประกอบอาชีพทางการดนตรีมาโดยตลอด จากประสบการณ์ที่ได้สร้างสมมาเป็นเวลาหลายปี  ทำให้ครูเตือนเป็นผู้ที่มีความรู้ความสามารถ และมีความเชี่ยวชาญทางการดนตรีหลายด้าน  ครูเตือนเป็นทั้งนักดนตรีไทย ครูดนตรีไทย  นักประพันธ์เพลงไทย  ช่างผู้ประดิษฐ์เครื่องดนตรีไทย  จนเป็นที่ยอมรับทั้งคนในวงการและนอกวงการ และได้รับยกย่องเชิดชูเกียรติเป็นศิลปินแห่งชาติ  สาขาศิลปะการแสดง(ดนตรีไทย) ปี พ.ศ. 2535ผู้ยังรักและยึดมั่นในวิชาชีพ มีความกตัญญู  ต่อชาติ  ศาสนา  พระมหากษัตริย์  และพระบรมวงศานุวงศ์  สมควรที่จะได้รับการเผยแพร่ประวัติและผลงานของครูเตือน  พาทยกุล  ให้เป็นที่รู้จักแก่คนทั่วไป
ภาวะเหล็กเกิน
ภาวะเหล็กเกิน หรือ ฮีโมโครมาโตซิส (Iron overload, hemochromatosis, haemochromatosis) หมายถึงการสะสมธาตุเหล็กในร่างกายเกินด้วยเหตุอะไรก็ได้ เหตุสำคัญ ๆ ก็คือเหตุทางพันธุกรรม (hereditary haemochromatosis, HHC) และเหตุการถ่ายเลือด (transfusion hemosiderosis) เพราะถ่ายเลือดซ้ำ ๆ
อาการ
ส่วนร่างกายที่เกิดปัญหารวมทั้งตับ หัวใจ และระบบต่อมไร้ท่อ โดยอาจมีอาการดังต่อไปนี้
เหตุ
เหตุสามารถแยกเป็นเหตุปฐมภูมิ (คือสืบทางพันธุกรรมหรือสามารถกำหนดโดยยีนได้) และเหตุทุติยภูมิที่เกิดน้อยกว่า (เป็นภาวะที่เกิดขึ้นในภายหลัง) ชาวเคลต์ (คือ ชาวไอริช ชาวสกอตแลนด์ ชาวเวลส์ ชาวคอร์นวอลล์ ชาวเบรตันเป็นต้น) ชาวอังกฤษ และคนเชื้อสายสแกนดิเนเวีย 10% เป็นพาหะของการกลายพันธุ์แบบ C282Y ของยีน HFE บน HLA-A3 และ 1% มีโรคที่เกิดจากภาวะนี้
ปฐมภูมิ
ทราบกันตั้งแต่คริสต์ศตวรรษที่ 20 แล้วว่ากรณีโดยมากของภาวะนี้มาจากพันธุกรรม แต่ที่สมมุติว่าเป็นแค่ยีนเดียวไม่ถูกต้อง คือแม้ว่าโดยมากจะขึ้นอยู่กับการกลายพันธุ์ของยีน HFE ที่ค้นพบในปี 2539 แต่ตั้งแต่นั้นก็ค้นพบยีนอื่น ๆ ที่จัดรวมกลุ่มว่าเป็น ฮีโมโครมาโตซิสทางกรรมพันธุ์แบบไม่คลาสสิก (non-classical hereditary haemochromatosis) , หรือ non-HFE related hereditary haemochromatosis , หรือ non-HFE haemochromatosis ฮีโมโครมาโตซิสแบบกรรมพันธุ์โดยมากสืบทอดแบบลักษณะด้อยผ่านออโตโซม แต่แบบ 4 ก็สืบทอดแบบลักษณะเด่นผ่านออโตโซม
การวินิจฉัย
มีวิธีตรวจสอบภาวะเหล็กเกินหลายอย่างเกินรวมทั้ง การตรวจระดับ ferritin ในเลือดเป็นวิธีที่ไม่แพง มีอยู่ทั่วไป และไม่เจ็บมากเพื่อประเมินการสะสมเหล็กในร่างกาย แต่ว่า ปัญหาสำคัญในการใช้มันเป็นตัวบอกภาวะเหล็กเกินก็คือว่า มันสามารถสูงขึ้นโดยอาการอื่น ๆ ที่ไม่เกี่ยวกับระดับเหล็กรวมทั้งการติดเชื้อ การอักเสบ ไข้ โรคตับ โรคไต และมะเร็ง นอกจากนั้นแล้ว ระดับ total iron binding capacity ในเลือดอาจจะต่ำ แม้บางครั้งก็ยังปกติ
งานศึกษาปี 2553 ทบทวนวิธีการวินิจฉัยมาตรฐานของฮีโมโครมาโตซิส แล้วพบว่า การวิเคราะห์ยีน HFE สามารถยืนยันข้อวินิจฉัยทางคลินิกว่ามีฮีโมโครมาโตซิสในบุคคลที่ไม่มีอาการแต่เลือดแสดงว่ามีการสะสมเหล็กเพิ่มขึ้น หรือใช้เป็น predictive testing สำหรับบุคคลที่ครอบครัวมีประวัติฮีโมโครมาโตซิส ในคนไข้โรคฮีโมโครมาโตซิส ~80% จะมีอัลลีลที่ประเมินโดยการวิเคราะห์ยีน HFE แต่ว่า ถ้าได้ผลลบ นี่ยังไม่ได้กันว่าไม่มีโรค ในคนไข้ที่แสดงผลลบ ระดับเหล็กที่สูงขึ้นโดยไม่มีสาเหตุและประวัติครอบครัวที่มีโรคตับ เป็นตัวบ่งชี้ให้ตรวจระดับความเข้มข้นของเหล็กในตับ ในกรณีนี้ การวินิจฉัยใช้ทั้งการวิเคราห์ะทางเคมี-ชีวภาพ และการตัดเนื้อตับออกตรวจ การประเมินระดับ hepatic iron index (HII) ถือเป็น "มาตรฐานทอง" เพื่อวินิจฉัยฮีโมโครมาโตซิส ส่วน MRI เป็นวิธีที่ไม่ต้องตัดผ่าที่สามารถประเมินการสะสมเหล็กในตับ หัวใจ ข้อต่อ และต่อมใต้สมอง ได้อย่างแม่นยำ
การตรวจคัดกรอง
สมาชิกครอบครัวของคนไข้ฮีโมโครมาโตซิสแบบปฐมภูมิควรจะตรวจคัดกรองเพื่อกำหนดว่าตนเป็นพาหะหรือสามารถจะเกิดโรคหรือไม่ ซึ่งช่วยให้ทำการป้องกันได้ ส่วนการตรวจคัดกรองประชากรโดยทั่วไปไม่แนะนำ
การรักษา
การรักษาประจำของคนที่สุขภาพอย่างอื่นดีทุกอย่างรวมทั้งการผ่าหลอดเลือดดำ (phlebotomy) เพื่อเอาเลือดออก หรือการแยกเอาเม็ดเลือดแดงเพียงอย่างเดียวออก (erythrocytapheresis) เมื่อได้รับการวินิจฉัยในเบื้องต้น อาจจะต้องทำแบบนี้บ่อย ๆ จนกระทั่งระดับเหล็กกลับคืนสู่วิสัยปกติ เมื่อเหล็กและตัวบ่งชี้อื่น ๆ อยู่ในระดับปกติแล้ว การรักษาอาจทำทุกเดือนหรือทุก 3 เดือนแล้วแต่เหตุของภาวะเหล็กเกินและปริมาณที่เกิน การผ่าหลอดเลือดดำปกติจะเอาเลือดออกประมาณ 450 - 500 ซีซี
สำหรับคนที่ไม่สามารถเจาะเอาเลือดออกเป็นประจำได้ มียาขับเหล็ก (chelating agent) ที่สามารถใช้ได้ เช่นยา deferoxamine จะจับเหล็กในเลือดแล้วกำจัดออกทางปัสสาวะและอุจจาระ ซึ่งโดยทั่วไปต้องฉีดยาใต้ผิวหนังเป็นช่วง 8-12 ชม. ต่อวัน มียาขับเหล็กอีกสองอย่างที่ได้อนุมัติเพื่อใช้กับคนไข้ที่ถ่ายเลือดเป็นประจำเพื่อรักษาทาลัสซีเมีย (ซึ่งทำให้มีโอกาสมีภาวะเหล็กเกินบ่อย ๆ) ก็คือ deferasirox และ deferiprone
การพยากรณ์โรค
คนไข้อายุ 40 ปีขึ้นที่มีระดับ ferritin ในเลือดสูงเสี่ยงต่อการมีตับแข็ง ภาวะเหล็กเกินทำให้เสี่ยงมะเร็งเซลล์ตับ ความเสี่ยงจะสูงกว่าในผู้ที่มีตับแข็ง แต่คนที่ตับไม่แข็งก็ยังเสี่ยงด้วย ปัญหาระดับสำคัญจะเกิดขึ้นในอัตรา 1 ใน 10
วิทยาการระบาด
ภาวะเหล็กเกินสามัญที่สุดในกลุ่มประชากรยุโรปบางกลุ่ม (เช่นชาวไอริชหรือชาวนอร์เวย์) โดยเกิดขึ้นในอัตรา 0.6% ของประชากร ชายที่มีโรคมีโอกาสประสบกับอาการ 24 เท่าเทียบกับหญิง
ศัพท์อภิธาน (อังกฤษ)
ตามประวัติแล้ว คำว่า haemochromatosis (หรือ hemochromatosis ตามภาษาอังกฤษแบบอเมริกัน) เริ่มต้นใช้หมายถึงฮีโมโครมาโตซิสแบบ 1 (หรือ HFE-related hereditary haemochromatosis) แต่ในปัจจุบัน คำนี้เมื่อไม่ใช้คำขยายเพิ่ม โดยมากหมายถึงภาวะเหล็กเกินที่มีเหตุจากพันธุกรรม คือมาจากเหตุปฐมภูมิ หรือมาจากโรคทางเมแทบอลิซึม แต่ก็ยังอาจหมายรวมเอาภาวะเหล็กเกินทุกอย่าง ดังนั้น จึงควรใช้คำโดยกำหนดเหตุ เช่น hereditary haemochromatosis
hereditary haemochromatosis เป็นโรคสืบทางกรรมพันธุ์โดยลักษณะด้อยผ่านออโตโซม (autosomal recessive) มีความชุกประเมินที่ 1 ใน 200 คนในบุคคลเชื้อสายยุโรป โดยมีความชุกต่ำกว่าในคนเชื้อสายอื่น ๆ ยีนที่เป็นตัวการของการสืบทอด hereditary haemochromatosis ซึ่งเรียกว่ายีน HFE อยู่บนโครโมโซม 6 คนไข้ภาวะนี้โดยมากมีการกลายพันธุ์ที่ยีนนี้ ซึ่งเป็นโรคที่กำหนดโดยการดูดซึมเหล็กผ่านลำไส้อย่างรวดเร็วและการสะสมเหล็กภายในอวัยวะต่าง ๆ ซึ่งมักจะปรากฏในช่วงอายุ 20-50 ปี แต่ก็อาจเกิดในเด็กด้วย อาการปรากฏที่สามัญที่สุดก็คือตับแข็ง (liver cirrhosis) พร้อมกับต่อมใต้สมองทำงานไม่พอ (hypopituitarism) โรคกล้ามเนื้อหัวใจ (cardiomyopathy) เบาหวาน ข้ออักเสบ หรือการมีสารสีเกิน (hyperpigmentation) เพราะว่ามีผลที่รุนแรงถ้าไม่รักษา และการรักษาก็ง่าย ดังนั้น การวินิจฉัยโรคก่อนมีอาการเป็นเรื่องสำคัญ